Nasonal weta: Wednesdei 28 Oktoba
Vanuatu bae hem i eksperiansem patli klaodi wetem klaodi kondisen mo janis blong smol sawa ova long pat blong sentrol mo saoten aelan, long ol nara pat blong kaontri, patli klaodi wetem gudfala weta.
Vanuatu Meteorology mo Geo-Hazards Department i talem se laet mo fres is mo saotis win bae i bloa ova long grup.
Dipatment ia i talem se top tempreja long tudei bae hem i stap long 28 dikri daon long saot mo 30 dikri antap long not. Tempreja long tunaet bae hem i stap long 19 dikri daon long saot mo 26 dikri antap long not.
Long solwora, is mo saotis win bae i bloa long wan spid blong 16 kasem 25 knot wetem raf solwora blong wan haet blong 2.5 mita ova long saoten mo chanel wota. Long solwora long ol nara pat blong kaontri, win bae i bloa long is mo saotis long wan spid blong 16 kasem 20 knot wetem raf solwora blong 2.0 mita long ol nara pat blong kaontri.
eng_Latn tpi_Latn smo_Latn tpi_Latn tpi_Latn